
1. [bookmark: _Hlk222307059]Τεκμηρίωση μη υποδιαίρεσης της σύμβασης σε τμήματα
Στην παρούσα σύμβαση δεν είναι εφικτή η υποδιαίρεση σε ποσοτική ή ποιοτική βάση, καθώς αφορά την παροχή υπηρεσιών σε Διευθύνσεις τις Κεντρικής Υπηρεσίας του ΕΟΠΥΥ, οι οποίες αφενός είναι συγκεντρωμένες χωροταξικά σε ένα κτήριο, αφετέρου δε, το αντικείμενο τους υπόκειται σε ένα κοινό (εθνικό και ευρωπαϊκό) νομοθετικό πλαίσιο που διέπει τη δράση του Οργανισμού. 
Υπό το πρίσμα αυτό, τυχόν υποδιαίρεση θα προκαλούσε σοβαρά ζητήματα δυσλειτουργίας και σύγχυση μεταξύ της αναθέτουσας αρχής και των αναδόχων, ενώ θα μπορούσε να δημιουργήσει επιπλοκές  στην ουσιαστική αντιμετώπιση των θεμάτων που εμπίπτουν στην αρμοδιότητα του Οργανισμού, όπως ιδίως των θεμάτων που απαιτείται κοινή νομική αντιμετώπιση και συντονισμός ενεργειών.

2.2 Κριτήρια Επιλογής 
Ο υποψήφιος Ανάδοχος θα πρέπει να πληροί τις παρακάτω ελάχιστες προϋποθέσεις συμμετοχής στο Διαγωνισμό. Τα στοιχεία τεκμηρίωσης θα δοθούν στο στάδιο της κατάθεσης δικαιολογητικών κατακύρωσης σύμφωνα με τα οριζόμενα στο άρθρο 4 της παρούσης. Προς προκαταρκτική απόδειξη ότι οι προσφέροντες οικονομικοί φορείς δεν βρίσκονται σε μία από τις καταστάσεις του παρόντος άρθρου, προσκομίζουν κατά την υποβολή της προσφοράς τους ως δικαιολογητικό συμμετοχής, το ΕΕΕΣ/ΕΕΕΠ, στο οποίο στο οποίο θα πρέπει να συμπληρωθούν τα απαιτούμενα πεδία.
2.2.4	Καταλληλόλητα άσκησης επαγγελματικής δραστηριότητας 
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης, ήτοι με την παροχή νομικών υπηρεσιών.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλος του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό Μητρώο, ήτοι στον κατά τόπο αρμόδιο Δικηγορικό Σύλλογο.
Στην περίπτωση ένωσης οικονομικών φορέων, οι απαιτήσεις του παρόντος όρου θα πρέπει να καλύπτονται από κάθε μέλος της ένωσης.

2.2.5	Οικονομική και χρηματοοικονομική επάρκεια 
Όσον αφορά στην οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν:
(α) Μέσο γενικό ετήσιο κύκλο εργασιών για τα οικονομικά έτη 2023, 2024 και 2025 τουλάχιστον ίσο ή ανώτερο από το 150% της  εκτιμώμενης αξίας της παρούσας σύμβασης χωρίς ΦΠΑ.
Σε περίπτωση που ο υποψήφιος ανάδοχος δραστηριοποιείται για χρονικό διάστημα μικρότερο των ως άνω τριών οικονομικών ετών, τότε θα πρέπει ο μέσος γενικός κύκλος εργασιών για όσα οικονομικά έτη δραστηριοποιείται να είναι ίσος ή ανώτερος από την εκτιμώμενη αξία της παρούσας σύμβασης χωρίς ΦΠΑ.
(β) Ασφαλιστική κάλυψη έναντι επαγγελματικών κινδύνων με συνολικό όριο ευθύνης τουλάχιστον ίσο ή ανώτερο από ένα εκατομμύριο (1.000.000,00) ευρώ και όριο ευθύνης ανά γεγονός τουλάχιστον ίσο ή ανώτερο από τριακόσιες πενήντα χιλιάδες (350.000,00) ευρώ.
Σε περίπτωση ένωσης οικονομικών φορέων, η υπό α’ απαίτηση αρκεί να καλύπτεται από ένα ή περισσότερα μέλη της ένωσης αθροιστικά, ενώ η υπό β’ απαίτηση θα πρέπει να καλύπτεται από κάθε μέλος της ένωσης. 

2.2.6	Τεχνική και επαγγελματική ικανότητα 
Α. Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται κατά τα τελευταία τρία έτη (ήτοι από το έτος 2023 έως την καταληκτική ημερομηνία υποβολής των προσφορών) να έχουν εκτελέσει επιτυχώς κατ’ ελάχιστον τις ακόλουθες συμβάσεις παροχής υπηρεσιών:
(α) Τουλάχιστον μία σύμβαση παροχής υπηρεσιών νομικής υποστήριξης κατά το στάδιο της σύναψης και εκτέλεσης δημοσίων συμβάσεων με αξία ανερχόμενη στο 50% της εκτιμώμενης αξίας της παρούσας σύμβασης χωρίς ΦΠΑ. 
(β) Τουλάχιστον μία σύμβαση παροχής υπηρεσιών νομικής υποστήριξης στον τομέα της δημόσιας υγείας με αξία ανερχόμενη στο 50% της εκτιμώμενης αξίας της παρούσας σύμβασης χωρίς ΦΠΑ.
Σημειώσεις:
· Σε περίπτωση που κάποιες από τις επικαλούμενες συμβάσεις έχουν υλοποιηθεί από τον συμμετέχοντα ως μέλος ένωσης, προσμετράται μόνο το τμήμα που αντιστοιχεί στο ποσοστό συμμετοχής του. 
· Είναι δυνατή η επίκληση σύμβασης παροχής υπηρεσιών που είναι σε εξέλιξη αρκεί να έχει παραληφθεί οριστικώς τμήμα της σύμβασης που να καλύπτει αυτοτελώς τις ως άνω απαιτήσεις. 
· Σε περίπτωση ένωσης οικονομικών φορέων η παρούσα απαίτηση αρκεί να καλύπτεται από ένα τουλάχιστον μέλος της ένωσης ή από περισσότερα μέλη αθροιστικά.
Β. Ο Ανάδοχος θα πρέπει να διαθέτει προσωπικό επαρκές σε πλήθος και δεξιότητες για την υλοποίηση της σύμβασης και, ειδικότερα, θα πρέπει να διαθέτει ομάδα έργου, η οποία να αποτελείται κατ’ ελάχιστον από τα ακόλουθα μέλη με τα κάτωθι προσόντα:
(α) Έναν Υπεύθυνος Έργου (ΥΕ), ο οποίος θα πρέπει να διαθέτει τα εξής προσόντα:
· Να διαθέτει πτυχίο και μεταπτυχιακό τίτλο σπουδών στη νομική επιστήμη και να είναι δικηγόρος, μέλος Δικηγορικού Συλλόγου της Ελλάδας.
· Να διαθέτει επαγγελματική εμπειρία τουλάχιστον δέκα πέντε (15) ετών στο δημόσιο δίκαιο, εκ των οποίων τα δέκα (10) έτη σε θέση υπευθύνου έργων παροχής νομικής υποστήριξης.
· Να διαθέτει ειδική επαγγελματική εμπειρία τουλάχιστον δέκα (10) ετών αθροιστικά στην παροχή νομικών υπηρεσιών που σχετίζονται με τον τομέα της δημόσιας υγείας, της ανάθεσης και εκτέλεσης δημοσίων συμβάσεων και της επεξεργασίας ή ανασχεδιασμού νομοθετικού, κανονιστικού και θεσμικού πλαισίου.
· Άριστη γνώση της αγγλικής γλώσσας.

(β)  Έναν Έμπειρο Νομικό Σύμβουλο, ο οποίος θα πρέπει να διαθέτει τα εξής προσόντα:
· Να διαθέτει πτυχίο και μεταπτυχιακό τίτλο σπουδών στη νομική επιστήμη και να είναι δικηγόρος, μέλος Δικηγορικού Συλλόγου της Ελλάδας. 
· Να διαθέτει επαγγελματική εμπειρία τουλάχιστον οκτώ (8) ετών στο δημόσιο δίκαιο.
· Να διαθέτει ειδική επαγγελματική εμπειρία τουλάχιστον πέντε (5) ετών στην παροχή νομικών υπηρεσιών που σχετίζονται με την ανάθεση και εκτέλεση δημοσίων συμβάσεων. 
· Καλή Γνώση της αγγλικής γλώσσας.

(γ)  Έναν Έμπειρο Νομικό Σύμβουλο, ο οποίος θα πρέπει να διαθέτει τα εξής προσόντα:
· Να διαθέτει πτυχίο και μεταπτυχιακό τίτλο σπουδών στη νομική επιστήμη και να είναι δικηγόρος, μέλος Δικηγορικού Συλλόγου της Ελλάδας. 
· Να διαθέτει επαγγελματική εμπειρία τουλάχιστον οκτώ (8) ετών στο δημόσιο δίκαιο.
· Να διαθέτει ειδική επαγγελματική εμπειρία τουλάχιστον πέντε (5) ετών στην παροχή νομικών υπηρεσιών που σχετίζονται με το δίκαιο κοινωνικής ασφάλισης, συμπεριλαμβανομένων ζητημάτων που άπτονται του συντονισμού συστημάτων κοινωνικής ασφάλισης. 
· Καλή Γνώση της αγγλικής γλώσσας.

(δ)  Έναν Έμπειρο Νομικό Σύμβουλο, ο οποίος θα πρέπει να διαθέτει τα εξής προσόντα:
· Να διαθέτει πτυχίο και μεταπτυχιακό τίτλο σπουδών στη νομική επιστήμη και να είναι δικηγόρος, μέλος Δικηγορικού Συλλόγου της Ελλάδας. 
· Να διαθέτει επαγγελματική εμπειρία τουλάχιστον οκτώ (8) ετών στο δημόσιο δίκαιο.
· Να διαθέτει ειδική επαγγελματική εμπειρία τουλάχιστον πέντε (5) ετών αθροιστικά στην παροχή νομικών υπηρεσιών που σχετίζονται με τον τομέα δημόσιας υγείας, καθώς και την επεξεργασία ή ανασχεδιασμό νομοθετικού, κανονιστικού και θεσμικού πλαισίου και την υποστήριξη κατά την εκπόνηση σχεδίων διοικητικών πράξεων ή άλλων κανονιστικών ρυθμίσεων. 
· Καλή Γνώση της αγγλικής γλώσσας.

2.2.7	Πρότυπα διασφάλισης ποιότητας και πρότυπα περιβαλλοντικής διαχείρισης 
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με το πρότυπο ISO 9001:2015 ή με ισοδύναμο με αυτό πρότυπο, σε πεδίο ίδιο ή αντίστοιχο με τις υπό ανάθεση υπηρεσίες. 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα πιστοποιητικά είναι έγκυρα και ισοδύναμα.

2.2.9.2	  Αποδεικτικά μέσα 
Α. Για την απόδειξη της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5, 2.2.6 και 2.2.7, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στο άρθρο 3.2 από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας.
Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται  στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης. 
Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.
Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο 2.4.2.5. και 3.2 της παρούσας.
Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.
Β.1. Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω.
Οι οικονομικοί φορείς μεριμνούν να διαθέτουν πιστοποιητικά, τα οποία να καλύπτουν και τον χρόνο υποβολής της προσφοράς, προκειμένου να τα υποβάλουν, εφόσον αναδειχθούν προσωρινοί ανάδοχοι. Τα εν λόγω πιστοποιητικά υποβάλλονται μαζί με τα υπόλοιπα αποδεικτικά μέσα της παραγράφου 3.2 της παρούσας, από τον προσωρινό ανάδοχο, μέσω του υποσυστήματος, στον φάκελο «δικαιολογητικά προσωρινού αναδόχου».
Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.4, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.4. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.
Ειδικότερα οι οικονομικοί φορείς προσκομίζουν:
α) για την παράγραφο 2.2.3.1 απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του.
Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1.
Σε περίπτωση προσφέροντος νομικού προσώπου εγκατεστημένου στην Ελλάδα, και κατ’ εφαρμογή του Ν. 5090/2024 και ειδικότερα των άρθρων 134 και 135 του Κεφαλαίου ΣΤ΄ «Ευθύνη νομικών προσώπων σε περιπτώσεις αδικημάτων δωροδοκίας», προσκομίζεται επιπροσθέτως ένορκη βεβαίωση ότι ο οικονομικός φορέας δεν εμπίπτει σε μία από τις καταστάσεις των αδικημάτων δωροδοκίας που αναφέρονται ανωτέρω υπό 2.2.3.1 περ. β και γ. Η υποχρέωση προσκόμισης ένορκης βεβαίωσης για τα νομικά πρόσωπα ή οντότητες κατά τα ανωτέρω δεν αναιρεί την υποχρέωση προσκόμισης ποινικού μητρώου για τα μέλη του διοικητικού, διευθυντικού ή εποπτικού οργάνου του οικονομικού φορέα ή τα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην παράγραφο 2.2.3.1..
β) για την παράγραφο 2.2.3.2 πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του.
Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:
i) Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση (α) αποδεικτικό ενημερότητας εκδιδόμενο από την Α.Α.Δ.Ε.
ii) Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου 2.2.3.2 περίπτωση α’ πιστοποιητικό εκδιδόμενο από τον e-ΕΦΚΑ.
iii) Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.
γ) για την παράγραφο 2.2.3.4 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να έχει εκδοθεί έως τρεις (3) μήνες πριν από την υποβολή του.
Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:
i) Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή εκκαθάριση ή ότι δεν έχουν υπαχθεί σε διαδικασία εξυγίανσης.  Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.
ii) Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων. 
iii) Εκτύπωση της καρτέλας “Στοιχεία Μητρώου / Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.
Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.
δ) για τις λοιπές περιπτώσεις της παραγράφου 2.2.3.4, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού.
ε) για την παράγραφο 2.2.3.9. υπεύθυνη δήλωση του προσφέροντος οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.
στ) για την παράγραφο 2.2.3.5α, υποβάλλεται από τον προσωρινό ανάδοχο, μαζί με τα υπόλοιπα δικαιολογητικά κατακύρωσης, υπεύθυνη δήλωση, στην οποία δηλώνεται ότι δεν συντρέχουν οι καταστάσεις ρωσικής εμπλοκής που περιγράφονται στην εν λόγω παράγραφο (υπόδειγμα του περιεχομένου της υπεύθυνης δήλωσης περιλαμβάνεται στο Παράρτημα της  Διακήρυξης). Η υπεύθυνη δήλωση υπογράφεται από τον νόμιμο εκπρόσωπο του οικονομικού φορέα, σύμφωνα με τα προβλεπόμενα στο άρθρο 79Α του ν. 4412/2016.
B.2. Για την απόδειξη της απαίτησης του άρθρου 2.2.4. (καταλληλόλητα άσκησης επαγγελματικής δραστηριότητας) προσκομίζουν πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη-μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.
Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.ΜΗ.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό Μητρώο, ήτοι στον κατά τόπο αρμόδιο Δικηγορικό Σύλλογο.
Επισημαίνεται ότι, τα δικαιολογητικά που αφορούν στην απόδειξη της απαίτησης του άρθρου 2.2.4 (απόδειξη καταλληλόλητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός εάν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.
Β.3. Για την απόδειξη της απαίτησης του άρθρου 2.2.5 (οικονομική και χρηματοοικονομική επάρκεια) περίπτωση α) προσκομίζουν τα ακόλουθα: 
Ισολογισμούς ή αποσπάσματα ισολογισμών, των οριζόμενων στον όρο 2.2.5 διαχειριστικών χρήσεων στις περιπτώσεις όπου η δημοσίευσή τους είναι υποχρεωτική σύμφωνα με την περί εταιρειών νομοθεσία της χώρας όπου είναι εγκατεστημένος ο οικονομικός φορέας. Σε περίπτωση που σύμφωνα με την νομοθεσία ο οικονομικός φορέας δεν υποχρεούται σε δημοσίευση ισολογισμού, τότε θα πρέπει να υποβάλλει υπεύθυνη δήλωση για τον κύκλο εργασιών συνοδευόμενη από τα σχετικά επίσημα στοιχεία που υπάρχουν ( π.χ. δηλώσεις φορολογίας εισοδήματος, δηλώσεις Φ.Π.Α. κ.λ.π.). Ομοίως σε περίπτωση που δεν έχει ακόμη ολοκληρωθεί η δημοσίευση του ισολογισμού της τελευταίας διαχειριστικής χρήσης υποβάλλεται υπεύθυνη δήλωση συνοδευόμενη από τα σχετικά επίσημα στοιχεία που υπάρχουν ( π.χ. δηλώσεις φορολογίας εισοδήματος, δηλώσεις Φ.Π.Α. κ.λ.π.)  για το έτος αυτό.
Επιχειρήσεις που λειτουργούν ή ασκούν επιχειρηματική δραστηριότητα για χρονικό διάστημα που δεν επιτρέπει την έκδοση κατά νόμο τριών ισολογισμών, υποβάλλουν τους ισολογισμούς που έχουν εκδοθεί και τα σχετικά επίσημα στοιχεία που υπάρχουν κατά το διάστημα αυτό ( π.χ. δηλώσεις φορολογίας εισοδήματος, δηλώσεις Φ.Π.Α. κ.λ.π.).
Για οικονομικούς φορείς που έχουν λειτουργήσει για χρονικό διάστημα μικρότερο από το ζητούμενο στη διακήρυξη: Υπεύθυνη δήλωση του οικονομικού φορέα στην οποία θα δηλώνεται η ημερομηνία ίδρυσης του οικονομικού φορέα ή η ημερομηνία  που άρχισε της δραστηριότητες στο αντικείμενο της σύμβασης. Οι λοιπές δηλώσεις προσαρμόζονται ανάλογα με το χρονικό διάστημα λειτουργίας.
Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο, π.χ. με υπεύθυνη δήλωση του φορέα ή του νόμιμου εκπροσώπου μέσω gov.gr. 
Η καταλληλόλητα του προσκομιζόμενου από τον οικονομικό φορέα εγγράφου για την απόδειξη της χρηματοοικονομικής του επάρκειας εναπόκειται στην κρίση της αναθέτουσας αρχής (άρθρο 80 παρ. 4 εδ. β ν.4412/2016).
B.4. Για την απόδειξη της απαίτησης του άρθρου 2.2.5 (οικονομική και χρηματοοικονομική επάρκεια) περίπτωση β) προσκομίζουν ασφαλιστήριο συμβόλαιο εν ισχύι που να καλύπτει τις απαιτήσεις του επίμαχου όρου. 
Β.5. Για την απόδειξη της απαίτησης 2.2.6 (τεχνική και επαγγελματική ικανότητα) και ειδικότερα της περ. Α’ προσκομίζουν κατάλογο συμβάσεων, σύμφωνα με το κάτωθι υπόδειγμα: 
	Α/Α
	Τίτλος της σύμβασης
	Συμβατική αξία
(χωρίς ΦΠΑ)
	Παραλήπτης
	Ποσοστό (%) συμμετοχής στο έργο
	Περιγραφή αντικειμένου της σύμβασης
	Συνοπτική περιγραφή συνεισφοράς στη σύμβαση υπηρεσιών
	Στοιχείο τεκμηρίωσης

	1.
	
	
	
	
	
	
	

	2.
	
	
	
	
	
	
	

	...
	
	
	
	
	
	
	



όπου ΣΤΟΙΧΕΙΟ ΤΕΚΜΗΡΙΩΣΗΣ αποτελεί:
· Εάν ο Πελάτης είναι δημόσιος φορέας πιστοποιητικό ή πρωτόκολλο παραλαβής ή βεβαίωση καλής εκτέλεσης που συντάσσεται από την αρμόδια δημόσια αρχή, συνοδευόμενα από απόφαση ανάθεσης ή σύμβαση από τα οποία να προκύπτει το είδος των υπηρεσιών που παρασχέθηκαν στο πλαίσιο του έργου που επικαλείται ο οικονομικός φορέας για να αποδείξει τη συνάφεια του αντικειμένου με εκείνο της διακήρυξης.
· Εάν ο Πελάτης είναι ιδιώτης, ως στοιχείο τεκμηρίωσης υποβάλλεται δήλωση, είτε του ιδιώτη ή του νόμιμου εκπροσώπου αυτού, είτε του υποψηφίου οικονομικού φορέα ή του νόμιμου εκπροσώπου αυτού.
Β.6. Για την απόδειξη της απαίτησης 2.2.6 (τεχνική και επαγγελματική ικανότητα) και ειδικότερα της περ. Β’ προσκομίζουν:
(α) Για τα στελέχη της ομάδας έργου που αποτελούν στελέχη του οικονομικού φορέα ή των μελών της ένωσης οικονομικών φορέων, ήτοι έμμισθο προσωπικό:
· Πίνακα των στελεχών του οικονομικού φορέα ή των μελών της ένωσης οικονομικών φορέων, που συμμετέχουν στην Ομάδα Έργου, σύμφωνα με το ακόλουθο υπόδειγμα:
	Α/Α
	Εταιρεία (σε περίπτωση Ένωσης / Κοινοπραξίας)
	Ονοματεπώνυμο Μέλους Ομάδας Έργου
	Θέση στην Ομάδα Έργου (Υπεύθυνος Έργου, Νομικός σύμβουλος β, Νομικός σύμβουλος γ) Νομικός Σύμβουλος δ)
	Τίτλοι Σπουδών
	Εμπειρία ανά αντικείμενο

	
	
	
	
	
	

	
	
	
	
	
	

	
	
	
	
	
	


· Βιογραφικά σημειώματα των μελών της Ομάδας Έργου, από όπου πρέπει να προκύπτουν οι απαιτήσεις της παραγράφου 2.2.6 περ. Β’, συνοδευόμενα από υπεύθυνη δήλωση των μελών της ομάδας έργου (μέσω gov.gr) για την ακρίβεια των αναφερόμενων σε αυτά.
(β) Για τα στελέχη της ομάδας έργου που αποτελούν εξωτερικούς συνεργάτες του οικονομικού φορέα ή των μελών της ένωσης οικονομικών φορέων:
· Πίνακα των εξωτερικών συνεργατών του οικονομικού φορέα ή των μελών της ένωσης οικονομικών φορέων, που συμμετέχουν στην Ομάδα Έργου, σύμφωνα με το ακόλουθο υπόδειγμα:
	Α/Α
	Ονοματεπώνυμο Μέλους Ομάδας Έργου
	Θέση στην Ομάδα Έργου (Υπεύθυνος Έργου, Νομικός σύμβουλος β, Νομικός σύμβουλος γ) Νομικός Σύμβουλος δ)
	Τίτλοι Σπουδών
	Εμπειρία ανά αντικείμενο

	
	
	
	
	

	
	
	
	
	

	
	
	
	
	


· Βιογραφικά των μελών της Ομάδας Έργου, από όπου πρέπει να προκύπτουν οι απαιτήσεις της παραγράφου 2.2.6 περ. Β’, συνοδευόμενα από υπεύθυνη δήλωση των μελών της ομάδας έργου (μέσω gov.gr) για την ακρίβεια των αναφερόμενων σε αυτά.
· Υπεύθυνη δήλωση των εξωτερικών συνεργατών (μέσω gov.gr), στην οποία θα δηλώνουν ότι έχουν λάβει γνώση του έργου (αντικείμενο της παρούσας Διακήρυξης), καθώς και των υποχρεώσεων που απορρέουν από αυτό και ότι αποδέχονται την συνεργασία τους και τη συμμετοχή τους αυτό. 
Σημειώνεται ότι τα μέλη της ομάδας έργου, που αποτελούν εξωτερικούς συνεργάτες του οικονομικού φορέα ή των μελών της ένωσης οικονομικών φορέων, δεν απαιτείται να συμπληρώσουν ΕΕΕΣ και δεν θεωρούνται τρίτοι οικονομικοί φορείς ή υπεργολάβοι, εκτός εάν ανήκουν σε τρίτη εταιρεία που πρόκειται να συμμετέχει στην εκτέλεση της υπό ανάθεση σύμβασης ως υπεργολάβος.
(γ) Για τα στελέχη της ομάδας έργου που ανήκουν σε τρίτη εταιρεία που πρόκειται να συμμετέχει στην εκτέλεση της υπό ανάθεση σύμβασης ως υπεργολάβος του οικονομικού φορέα ή της ένωσης οικονομικών φορέων:
· Πίνακα των στελεχών των τρίτων εταιρειών - υπεργολάβων του οικονομικού φορέα ή της ένωσης οικονομικών φορέων σύμφωνα με το ακόλουθο υπόδειγμα: 
	Α/Α
	Επωνυμία Εταιρείας Υπεργολάβου
	Ονοματεπώνυμο Μέλους Ομάδας Έργου
	Θέση στην Ομάδα Έργου
	Τίτλοι Σπουδών
	Εμπειρία ανά αντικείμενο

	
	
	
	
	
	

	
	
	
	
	
	

	
	
	
	
	
	


· Βιογραφικά των μελών της Ομάδας Έργου, από όπου πρέπει να προκύπτουν οι απαιτήσεις της παραγράφου 2.2.6 περ. Β’,συνοδευόμενα από υπεύθυνη δήλωση των μελών της ομάδας έργου (μέσω gov.gr) για την ακρίβεια των αναφερόμενων σε αυτά.
· Υπεύθυνη δήλωση των υπεργολάβων (μέσω gov.gr), στην οποία θα δηλώνουν ότι έχουν λάβει γνώση του έργου (αντικείμενο της παρούσας Διακήρυξης), καθώς και των υποχρεώσεων που απορρέουν από αυτό και ότι αποδέχονται την συνεργασία τους και τη συμμετοχή τους αυτό. 
Β.7. Για την απόδειξη της απαίτησης 2.2.7 (πρότυπα διασφάλισης ποιότητας) απαιτείται η προσκόμιση του πιστοποιητικού ISO 9001:2015 (ή ισοδύναμου), σε πεδίο ίδιο ή αντίστοιχο με τις υπό ανάθεση υπηρεσίες.
Β.8. Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (π.χ. ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του,  εκτός αν αυτό φέρει συγκεκριμένο χρόνο ισχύος.
Ειδικότερα για τους ημεδαπούς οικονομικούς φορείς προσκομίζονται:
i) για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.
ii) Για την απόδειξη της νόμιμης σύστασης και των μεταβολών του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.
Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.
Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.
Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.
Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.
Από τα ανωτέρω έγγραφα πρέπει να προκύπτουν η νόμιμη σύσταση  του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.
Β.9. Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης. 
Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο. 
Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλόλητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό. 
Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.
Β.10. Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016. 
Β.11. Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος  οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου  για την εκτέλεση της Σύμβασης. Η σχετική αναφορά θα πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο δια του οποίου θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος  ότι θα κάνει χρήση αυτών σε περίπτωση που του ανατεθεί η σύμβαση.
Σε περίπτωση που ο τρίτος διαθέτει χρηματοοικονομική επάρκεια, θα δηλώνει επίσης ότι καθίσταται από κοινού με τον διαγωνιζόμενο υπεύθυνος για την εκτέλεση της σύμβασης.
Β.12. Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών. 
Β.13. Επισημαίνεται ότι γίνονται αποδεκτές:
•	οι ένορκες βεβαιώσεις που αναφέρονται στη Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους, 
•  οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους.

2.3 Κριτήριο ανάθεσης

Κριτήριο ανάθεσης της σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

	Α/Α
	ΚΡΙΤΗΡΙΟ
	ΠΕΡΙΓΡΑΦΗ
	ΣΥΝΤΕΛΕΣΤΗΣ ΒΑΡΥΤΗΤΑΣ

	Κ1
	Κατανόηση περιβάλλοντος και ειδικών απαιτήσεων του έργου 
	Αξιολογείται η κατανόηση του αντικειμένου, των στόχων και των ειδικών απαιτήσεων – ιδιαιτεροτήτων της σύμβασης, η αναγνώριση κρίσιμων παραγόντων επιτυχίας και ο εντοπισμός ενδεχόμενων κινδύνων και οι προτάσεις αντιμετώπισής τους. 
	40%

	Κ2
	Μεθοδολογία υλοποίησης
	Αξιολογείται η ανάλυση, η σαφήνεια και η πληρότητα των παρεχόμενων υπηρεσιών, η τεκμηρίωση της κάλυψης των απαιτήσεων του έργου και των αναγκών των υπηρεσιών ανά διεύθυνση, καθώς και η δομή, το περιεχόμενο και η πληρότητα των παραδοτέων.
	40%

	Κ3
	Οργάνωση και Διοίκηση ομάδας  Έργου
	Αξιολογείται η αποτελεσματικότητα της οργάνωσης και της μεθοδολογίας διοίκησης, η διασφάλιση της ποιότητας εργασιών και οι διαδικασίες επικοινωνίας της Ομάδας Έργου με τα στελέχη της Αναθέτουσας Αρχής.
	20%

	ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ
	100%


[bookmark: _Toc168485682]2.3.2	Βαθμολόγηση και κατάταξη προσφορών
Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις του συγκεκριμένου κριτηρίου. 
Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.
Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.
Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο: 

Τ= σ1χΚ1 + σ2χΚ2 +……+σνχΚν

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

Τελική αξιολόγηση - κατάταξη
Η τελική αξιολόγηση και κατάταξη των προσφορών της σύμβασης θα γίνει με βάση τον ακόλουθο τύπο:

Α = 80% x (T/Tmax) + 20% x (Οmin/Ο)

όπου: 
Α = Τελική βαθμολογία της Προσφοράς, η οποία στρογγυλοποιείται σε 2 δεκαδικά ψηφία,
T = Συνολική βαθμολογία της τεχνικής προσφοράς,
Tmax= Συνολική βαθμολογία που έλαβε η καλύτερη τεχνική προσφορά,
Οmin = Τιμή της χαμηλότερης οικονομικής προσφοράς,
Ο = Τιμή της οικονομικής προσφοράς.
Πλέον συμφέρουσα από οικονομική άποψη προσφορά, βάσει βέλτιστης σχέσης ποιότητας-τιμής, είναι η προσφορά με το μεγαλύτερο Α.


5.1 Τρόπος πληρωμής 
5.1.1. Η πληρωμή του συμβατικού τιμήματος θα καταβληθεί σε τέσσερις (4) ισόποσες τριμηνιαίες δόσεις μετά την υποβολή και οριστική παραλαβή των αντίστοιχων παραδοτέων Τριμηνιαίων Αναφορών Παρασχεθεισών Υπηρεσιών, με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή, και σε χρόνο προσδιορισμένο από την αναγκαία διοικητική διαδικασία για έκδοση του σχετικού χρηματικού εντάλματος.

6.2 Διάρκεια σύμβασης
6.2.1 Η διάρκεια των υπηρεσιών θα είναι για χρονικό διάστημα ενός  (1) έτους. 
6.2.2 Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής, ύστερα από σχετικό αίτημα του  αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως, αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και το άρθρο 5.2.2 της παρούσας.

6.3 Παραλαβή του αντικειμένου της σύμβασης
[bookmark: _Hlk235177220]6.3.1  Η παραλαβή των παρεχόμενων υπηρεσιών ή παραδοτέων πραγματοποιείται από την αρμόδια Επιτροπή Παραλαβής της Αναθέτουσας Αρχής μετά από προσκόμιση των τριμηνιαίων αναφορών από τον ανάδοχο και αντίστοιχη βεβαίωση εκτέλεσης υπηρεσιών από τις Διευθύνσεις Διεθνών Ασφαλιστικών Σχέσεων, Ελέγχου και Εκκαθάρισης, Οικονομικών, Προμηθειών, Στρατηγικού Σχεδιασμού, Συμβάσεων και Φαρμάκου της Κεντρικής Υπηρεσίας του Οργανισμού





[bookmark: _Toc168485719][bookmark: _Hlk222394965]ΠΑΡΑΡΤΗΜΑ Ι. ΤΕΧΝΙΚΕΣ ΠΡΟΔΙΑΓΡΑΦΕΣ & ΕΙΔΙΚΟΙ ΟΡΟΙ

1. [bookmark: _Toc139617814]ΑΝΤΙΚΕΙΜΕΝΟ ΤΟΥ ΕΡΓΟΥ
Το αντικείμενο της σύμβασης συνίσταται στην παροχή ειδικών υπηρεσιών συμβουλευτικής νομικής υποστήριξης, κατά την έννοια του άρθρου 107 και του Παραρτήματος XIV του Ν. 4412/2016, προς τον Ε.Ο.Π.Υ.Υ. και, ειδικότερα, προς τις ακόλουθες Διευθύνσεις: 
(1) Διεθνών Ασφαλιστικών Σχέσεων
(2) Ελέγχου και Εκκαθάρισης,
(3) Οικονομικών 
(4) Προμηθειών 
(5) Στρατηγικού Σχεδιασμού
(6) Συμβάσεων
(7) Φαρμάκου

Συγκεκριμένα, οι προς ανάθεση υπηρεσίες αναλύονται ως ακολούθως: 
(1) Ως προς τη Διεύθυνση Διεθνών Ασφαλιστικών Σχέσεων 
· Υποβοήθηση στη σύνταξη και αναθεώρηση Κανονιστικών Πράξεων και γενικότερα στο νομοπαρασκευαστικό έργο της Διεύθυνσης.
· Συμβολή σε ζητήματα εφαρμογής και εναρμόνισης της εθνικής νομοθεσίας με το Ευρωπαϊκό Δίκαιο (Οδηγίες, διεθνείς συμφωνίες, συμπεριλαμβανομένων θεμάτων BREXIT).
· Συμβολή στην ανταπόκριση της χώρας, και ειδικότερα του ΕΟΠΥΥ, σε νομικά ζητήματα που προκύπτουν από την εφαρμογή Διεθνών Συμφωνιών, όπως οι συμφωνίες Ε.Ε. με το Ηνωμένο Βασίλειο λόγω BREXIT, κλπ.
· Παροχή νομικής υποστήριξης σε διοικητικές και δικαστικές διαδικασίες και ειδικότερα σύνταξη απόψεων προς πάσης φύσης δικαστήρια και Αρχές, αντιμετώπιση νομικών ζητημάτων και καθοδήγηση επί διαφορών όπως:
δικαστικών διαφορών πολιτών με τον ΕΟΠΥΥ σε θέματα διασυνοριακής περίθαλψης,
προδικαστικών αποφάσεων,
δικαστικών αγωγών ή προσφυγών διασυνοριακής περίθαλψης,
· Παροχή νομικής υποστήριξης σχετικά με την υποχρέωση παρόχων υγείας να παρέχουν στοιχεία και διευκρινίσεις για το κόστος των υπηρεσιών, προς επιβεβαίωση της ορθότητας των απαιτήσεων του Οργανισμού.
· Παροχή νομικής υποστήριξης για την εκτίμηση διαδικαστικών ζητημάτων στο πλαίσιο διασυνοριακής περίθαλψης, όπως η θεώρηση εγγράφων, οι απαιτήσεις εγκυρότητας και άλλα σχετικά θέματα..».

[bookmark: _Hlk235108707](2) Ως προς τη Διεύθυνση Ελέγχου και Εκκαθάρισης
•	τη σύνταξη απόψεων και την προετοιμασία αντικρούσεων επί ενδίκων βοηθημάτων και ενδίκων μέσων που ασκούνται από παρόχους υγείας, και λοιπούς αντισυμβαλλομένους κατά διοικητικών πράξεων του Οργανισμού που αφορούν απορρίψεις, περικοπές, καταλογισμούς, συμψηφισμούς, επιστροφές (rebate και clawback) και κάθε άλλη οικονομική απαίτηση,
•	τη διασφάλιση της ορθής ερμηνείας και πλήρους συμμόρφωσης προς το διατακτικό και το αιτιολογικό των αποφάσεων των Διοικητικών Δικαστηρίων και του Συμβουλίου της Επικρατείας, καθώς και την ορθή εφαρμογή τους κατά την έκδοση νέων διοικητικών πράξεων,
•	τη νομική υποστήριξη επί διοικητικών, φορολογικών και αστικών υποθέσεων που συνδέονται με τη βεβαίωση, διασφάλιση και είσπραξη των απαιτήσεων του Οργανισμού, όπως η λήψη αναγκαστικών μέτρων είσπραξης, η εφαρμογή συμφωνιών εξυγίανσης, ζητήματα αλληλέγγυας ευθύνης διοικούντων, κληρονομικών διαδοχών, πτωχευτικών διαδικασιών και λοιπών περιπτώσεων που επηρεάζουν την εισπραξιμότητα των απαιτήσεων,
•	την αξιολόγηση τροποποιήσεων καταστατικών, μετασχηματισμών, συγχωνεύσεων, διασπάσεων, αλλαγών νομικής μορφής ή εταιρικής σύνθεσης συμβεβλημένων παρόχων και επιχειρήσεων, με σκοπό τη διασφάλιση της δυνατότητας αναζήτησης και είσπραξης των οφειλών του Οργανισμού,
•	την εφαρμογή της νομοθεσίας περί κατασχέσεων, εκχωρήσεων απαιτήσεων, συμψηφισμών και λοιπών μέτρων διασφάλισης δημοσίων εσόδων κατά την εκκαθάριση και πληρωμή των απαιτήσεων,
•	την παροχή έγκαιρων και τεκμηριωμένων νομικών κατευθύνσεων προς τις οργανικές μονάδες της Διεύθυνσης, ώστε να διασφαλίζεται η νομιμότητα των διοικητικών πράξεων, των οικονομικών διαδικασιών, των διοικητικών εγγράφων και των αποφάσεων που εκδίδονται,
•	την αντιμετώπιση σύνθετων ή πρωτότυπων νομικών ζητημάτων που ανακύπτουν κατά την εφαρμογή της ασφαλιστικής, υγειονομικής, δημοσιονομικής και διοικητικής νομοθεσίας,
•	την προπαρασκευή νομοθετικών, κανονιστικών και διοικητικών πράξεων, εγκυκλίων, οδηγιών και γνωμοδοτήσεων που απαιτούνται για την εύρυθμη λειτουργία του Οργανισμού, συχνά εντός ιδιαίτερα περιορισμένων χρονικών προθεσμιών,
•	την παροχή εξειδικευμένων νομικών απόψεων επί υποθέσεων που εκκρεμούν ενώπιον των Διοικητικών Δικαστηρίων και του Συμβουλίου της Επικρατείας και αφορούν πράξεις οικονομικού περιεχομένου του Οργανισμού, προκειμένου να διαμορφώνεται ενιαία νομική θέση και να προστατεύονται αποτελεσματικά τα οικονομικά του συμφέροντα.
(3) Ως προς τη Διεύθυνση Οικονομικών
· Απόψεις εις επί  ενδίκων μέσων που ασκούνται από παρόχους  υγείας και φαρμακευτικές εταιρίες επί εκδοθεισών διοικητικών πράξεων του Οργανισμού.
· Διασφάλιση ως προς την ορθή ερμηνεία και εφαρμογή των διατακτικών δικαστικών αποφάσεων.
· Διοικητικές, φορολογικές υποθέσεις που ανακύπτουν αναφορικά με την είσπραξη των εσόδων του Οργ/σμου (πχ. Αναγκαστικά μέτρα είσπραξης, εκτέλεση συμφωνιών εξυγίανσης, υποθέσεις περί αλληλέγγυας ευθύνης, υποθέσεις κληρονομικών κ.α).
· Μελέτη και παροχή απόψεων για τροποποιήσεις καταστατικών και αλλαγές νομικών μορφών εταιριών που κατατίθενται στον Οργανισμό σε σχέση με  την δυνατότητα είσπραξης των εσόδων.
· Εφαρμογή διατάξεων περί κατασχέσεων και εκχωρήσεων
· Νομικές κατευθύνσεις - συμβουλές ώστε να διασφαλισθεί το νομότυπο των πράξεων, δράσεων και των διοικητικών εγγράφων που υλοποιούνται
· Παροχή κατευθύνσεων για την αντιμετώπιση σύνθετων νομικών ζητημάτων που μελλοντικά θα ανακύψουν.
· η προπαρασκευή νομοθετικών, κανονιστικών και διοικητικών πράξεων, η οποία συχνά ζητείται να πραγματοποιείται εντός ασφυκτικών χρονικών πλαισίων.
· η παροχή απόψεων για ένδικα μέσα που έχουν ασκηθεί και εξετάζονται τόσο από τα Διοικητικά Δικαστήρια όσο και το Συμβούλιο της Επικρατείας σε ό,τι αφορά πράξεις οικονομικής φύσης.

(4) Ως προς τη Διεύθυνση Προμηθειών 
· Παροχή εξειδικευμένης νομικής υποστήριξης, συμβουλών και κατευθύνσεων αναφορικά με την τήρηση των διαδικασιών που προβλέπονται στο υφιστάμενο θεσμικό πλαίσιο, καθώς και με τις ειδικότερες απαιτήσεις του ν. 4412/2016 και του π.δ. 715/1979 ή άλλης σχετικής νομοθεσίας, τις προδιαγραφές της Ε.Α.ΔΗ.ΣΥ. και τις συστάσεις της Διαχειριστικής Αρχής. 
•	Νομική Υποστήριξη κατά τη διαμόρφωση των εγγράφων σύμβασης (διακηρύξεις, προσκλήσεις κ.λπ.), λαμβάνοντας υπόψη τις τεχνικές προδιαγραφές και το ειδικότερο φυσικό αντικείμενο των υπό ανάθεση συμβάσεων.
•	Νομική Υποστήριξη στον προσδιορισμό και εξειδίκευση των κατάλληλων κριτηρίων επιλογής και των παραμέτρων τους. Έλεγχος και υποβολή προτάσεων για τη διαμόρφωση των κριτηρίων ανάθεσης, των κριτηρίων αξιολόγησης και της βαρύτητας αυτών και της συσχέτισής τους με το φυσικό αντικείμενο της σύμβασης.
•	Νομική Υποστήριξη κατά την απάντηση τυχόν ερωτημάτων που τίθενται από τους ενδιαφερόμενους πριν από την υποβολή των προσφορών.
•	Νομική Υποστήριξη των αρμοδίων οργάνων επί ειδικών θεμάτων που προκύπτουν κατά τις διαδικασίες αξιολόγησης προσφορών.
•	Υποβοήθηση των Επιτροπών Αξιολόγησης Διαγωνισμών, Παραλαβής, ΕΠΠΕ, κλπ. στην τεκμηρίωση των νομικών ζητημάτων κατά την κατάρτιση των σχετικών πρακτικών.
•	Νομική Υποστήριξη κατά τη σύνταξη των αποφάσεων των αποφαινόμενων οργάνων έγκρισης των πρακτικών της Επιτροπής Διαγωνισμού.
•	Διατύπωση γνώμης επί υπομνημάτων/προσφυγών και ενστάσεων που υποβάλλονται στο πλαίσιο αξιολόγησης προσφορών υποψηφίων Αναδόχων.
•	Νομική υποστήριξη κατά τη σύνταξη και κατάρτιση των σχεδίων συμβάσεων, συμφωνητικών μισθώσεων ακινήτων κλπ. που πρόκειται να υπογραφούν με τους επιλεγέντες Αναδόχους.
•	Υποστήριξη της αναθέτουσας αρχής κατά τη διενέργεια του προληπτικού ελέγχου νομιμότητας, σύμφωνα με την ισχύουσα νομοθεσία.
•	Συνδρομή στην αντιμετώπιση εξώδικων εγγράφων προς κάθε φυσικό ή νομικό πρόσωπο, και κάθε αρμόδια Αρχή, που αφορούν το αντικείμενο της Διεύθυνσης Προμηθειών του Οργανισμού.
•	Νομική Υποστήριξη επί ζητημάτων που ανακύπτουν στο στάδιο της σύναψης σύμβασης ή/και κατά την παρακολούθηση της υλοποίησης μιας σύμβασης.
(5) Ως προς τη Διεύθυνση Στρατηγικού Σχεδιασμού

•	Συνδρομή στη σύνταξη εισηγήσεων, εκθέσεων, διοικητικών εγγράφων και σχεδίων απαντήσεων προς εποπτεύουσες αρχές και άλλους δημόσιους φορείς επί θεμάτων αρμοδιότητας της Διεύθυνσης Στρατηγικού Σχεδιασμού.
•	Παροχή εξειδικευμένης νομικής υποστήριξης, συμβουλών και κατευθύνσεων κατά την προπαρασκευή νομοθετικών, κανονιστικών και διοικητικών πράξεων που εμπίπτουν στις αρμοδιότητες της Διεύθυνσης Στρατηγικού Σχεδιασμού ή σχετίζονται με τον επιχειρησιακό σχεδιασμό.
•	Παροχή εξειδικευμένης νομικής υποστήριξης για τη σύνταξη νομικών ερωτημάτων προς το Νομικό Συμβούλιο του Κράτους, επί ζητημάτων ερμηνείας της νομοθεσίας που εμπίπτουν στις αρμοδιότητες της Διεύθυνσης.
•	Συνδρομή στην αντιμετώπιση εξώδικων εγγράφων και στη σύνταξη απόψεων προς διοικητικές ή δικαστικές αρχές επί θεμάτων που εμπίπτουν στις αρμοδιότητες της Διεύθυνσης Στρατηγικού Σχεδιασμού.
•	Παροχή νομικής υποστήριξης σε δικαστικές και διοικητικές διαδικασίες επί θεμάτων αρμοδιότητας της Διεύθυνσης, συμπεριλαμβανομένης της σύνταξης σχεδίων διοικητικών απόψεων προς τα αρμόδια δικαστήρια, της υποστήριξης επί αγωγών, προσφυγών, αιτήσεων αναστολής και λοιπών ενδίκων βοηθημάτων ή μέσων, καθώς και της αντιμετώπισης νομικών ζητημάτων που ανακύπτουν στο πλαίσιο προδικαστικών διαδικασιών.
•	Παροχή νομικών συμβουλών σχετικά με την εφαρμογή του εθνικού και ευρωπαϊκού δικαίου κατά τον στρατηγικό και επιχειρησιακό σχεδιασμό, καθώς και την υλοποίηση μεταρρυθμίσεων στον τομέα της υγείας και της ασφάλισης.
•	Παροχή εξειδικευμένης νομικής υποστήριξης κατά την κατάρτιση προγραμματικών συμφωνιών, μνημονίων συνεργασίας και λοιπών κειμένων συνεργασίας με δημόσιους ή ιδιωτικούς φορείς, ελληνικούς ή διεθνείς, για θέματα που εμπίπτουν στις αρμοδιότητες της Διεύθυνσης.
•	Παροχή κατευθύνσεων για την αντιμετώπιση σύνθετων και εξειδικευμένων νομικών ζητημάτων που ανακύπτουν κατά την άσκηση των αρμοδιοτήτων της Διεύθυνσης.
(6) Ως προς τη Διεύθυνση Συμβάσεων 
· Παροχή νομικών συμβουλών και γνωμοδοτήσεων επί νομικών ζητημάτων σχετικών με την κατάρτιση, τη σύναψη και τη διαχείριση σχεδίων συμβάσεων και εν γένει συμβατικών κειμένων με τους παρόχους υγείας και την εισήγηση τους στο Διοικητικό Συμβούλιο του Οργανισμού. Υποστήριξη επί ζητημάτων που ανακύπτουν στο στάδιο της σύναψης σύμβασης ή/και κατά την παρακολούθηση της υλοποίησης μιας σύμβασης ή/και κατά την καταγγελία αυτής. 
· Παροχή εξειδικευμένης νομικής υποστήριξης, συμβουλών και κατευθύνσεων αναφορικά με την διαμόρφωση νομικών σχεδίων, διακηρύξεων, συμβατικών κειμένων και νομικών μελετών επί των ζητημάτων που άπτονται της Διεύθυνσης Συμβάσεων του Ε.Ο.Π.Υ.Υ.
· Παροχή εξειδικευμένης νομικής υποστήριξης, συμβουλών και κατευθύνσεων αναφορικά με την διαμόρφωση και θέσπιση των Γενικών Όρων κατά τη διαδικασία κατάρτισης σχεδίων συμβάσεων με τους παρόχους υγείας, οι οποίοι οδηγούν στους κανόνες καλής πρακτικής (code of practice) για τη θεμελίωση της συμβατικής συνεργασίας. 
· Παροχή εξειδικευμένης νομικής υποστήριξης, συμβουλών και κατευθύνσεων αναφορικά με την διαμόρφωση σε προπαρασκευαστικό υπηρεσιακό επίπεδο του περιεχομένου νομοθετικών και κανονιστικών πράξεων, που αφορούν στις συμβάσεις παρόχων υγείας. 
· Παροχή εξειδικευμένης νομικής υποστήριξης, συμβουλών και κατευθύνσεων αναφορικά με την διαμόρφωση ποινολογίου για τις περιπτώσεις μη συμμόρφωσης των παρόχων υγείας στις κείμενες διατάξεις και τις προβλεπόμενες διαδικασίες του Ε.Ο.Π.Υ.Υ. 
· Συνδρομή στη σύνταξη έκθεσης απόψεων για τα διοικητικά δικαστήρια, στη σύνταξη υπομνημάτων για τα διοικητικά και ποινικά δικαστήρια και στην παραπομπή υποθέσεων στις εισαγγελικές αρχές.
· Συνδρομή στην αντιμετώπιση εξώδικων εγγράφων προς κάθε φυσικό ή νομικό πρόσωπο και κάθε αρμόδια Αρχή, που αφορούν το αντικείμενο της Διεύθυνσης Συμβάσεων του Οργανισμού.
· Παροχή εξειδικευμένης νομικής υποστήριξης, συμβουλών και γνωμοδοτήσεων επί νομικών ζητημάτων που γεννώνται κατά την υποστήριξη εκ μέρους του Τμήματος Διαπραγμάτευσης Συμβάσεων της Διεύθυνσης Συμβάσεων προς την Επιτροπή Διαπραγμάτευσης Τιμών Αποζημίωσης Υπηρεσιών Υγείας, Ιατροτεχνολογικών Προϊόντων και Υλικών Ε.Ο.Π.Υ.Υ.
· Συνδρομή στη σύνταξη των εγγράφων για απόψεις που ζητούνται από τους συμβεβλημένους παρόχους ΕΟΠΥΥ.
· Παροχή εξειδικευμένης νομικής υποστήριξης, αναφορικά με σύνταξη νομοθετικών κειμένων και αιτιολογικών εκθέσεων του αντικειμένου της Διεύθυνσης Συμβάσεων.
· Παροχή εξειδικευμένης νομικής υποστήριξης για σύνταξη νομικών ερωτημάτων προς το ΝΣΚ ΕΟΠΥΥ. 
· Παροχή νομικής υποστήριξης στην κατάρτιση σχεδίων διμερών συμβάσεων ή συμφωνιών συνεργασίας με νοσηλευτικά κέντρα, παρόχους υγείας, φορείς κοινωνικής ασφάλισης και άλλους δημόσιους ή ιδιωτικούς φορείς στην Ελλάδα, εντός ή εκτός Ε.Ε. επί των τομέων που άπτονται της αρμοδιότητας της Διεύθυνσης  Συμβάσεων του Ε.Ο.Π.Υ.Υ.
 (7) Ως προς τη Διεύθυνση Φαρμάκου
      • Αντικρούσεις επί  ενδίκων μέσων που ασκούνται από φαρμακευτικές εταιρίες επί εκδοθεισών 
        διοικητικών πράξεων του Οργανισμού.
•	Αντικρούσεις επί  ενδίκων μέσων που ασκούνται από ιατρούς και φαρμακοποιούς επί εκδοθεισών διοικητικών πράξεων επιβολής ποινών του Οργανισμού.
•	Νομικές κατευθύνσεις - συμβουλές ώστε να διασφαλισθεί το νομότυπο των πράξεων, δράσεων και των διοικητικών εγγράφων που υλοποιούνται
•	Παροχή κατευθύνσεων για την αντιμετώπιση σύνθετων νομικών ζητημάτων που μελλοντικά θα ανακύψουν και ειδικότερα θέματα που αφορούν σε διασφάλιση εμπορικού απορρήτου 
•	η προπαρασκευή νομοθετικών, κανονιστικών και διοικητικών πράξεων, η οποία συχνά ζητείται να πραγματοποιείται εντός ασφυκτικών χρονικών πλαισίων.
•	η παροχή απόψεων για ένδικα μέσα που έχουν ασκηθεί και εξετάζονται τόσο από τα Διοικητικά Δικαστήρια όσο και το Συμβούλιο της Επικρατείας σε ό,τι αφορά πράξεις οικονομικής φύσης
•	η παροχή νομικών συμβουλών και γνωμοδοτήσεων επί νομικών ζητημάτων σχετικών με την διαχείριση συμφωνιών της Επιτροπής Διαπραγμάτευσης Φαρμάκων
•	η παροχή υποστήριξης για υποθέσεις που έχουν παραπεμφθεί στο Θεματικό Σχηματισμό Ποινικών Υποθέσεων είτε στο ΝΣΚ του Υπουργείου Υγείας
•	η σύνταξη υπομνημάτων για τα διοικητικά κυρίως και ποινικά δικαστήρια, η παραπομπή υποθέσεων στις εισαγγελικές αρχές. 
•	Η διαμόρφωση ποινολογίου για τις περιπτώσεις μη συμμόρφωσης ιατρών και φαρμακοποιών στις κείμενες διατάξεις και τις προβλεπόμενες διαδικασίες του Οργανισμού.

2.1  Τόπος και Χρόνος Παροχής Υπηρεσιών
Ο ανάδοχος υποχρεούται να παρέχει τις υπηρεσίες του με κάθε πρόσφορο τρόπο (email, τηλέφωνο, skype κ.λπ.) και με φυσική παρουσία στα γραφεία του Ε.Ο.Π.Υ.Υ. για την πραγματοποίηση συσκέψεων, εφόσον αυτό κριθεί απαραίτητο. 
Ο Ανάδοχος, στο πλαίσιο της σύμβασης, θα υποβάλει ως παραδοτέα τέσσερις (4) Τριμηνιαίες Αναφορές Παρασχεθεισών Υπηρεσιών, στις οποίες θα περιγράφονται όλες οι ανωτέρω ενέργειες, που έχουν παρασχεθεί κατά το επίμαχο χρονικό διάστημα, καθώς επίσης και οποιαδήποτε άλλη ενέργεια στην οποία έχει προβεί στο πλαίσιο της υπό ανάθεση σύμβασης. Οι Τριμηνιαίες Αναφορές Παρασχεθεισών Υπηρεσιών θα υποβάλλονται εντός δέκα (10) εργάσιμων ημερών από τη συμπλήρωση του εκάστοτε τριμήνου αναφοράς. 
Ο χρόνος υποβολής των παραδοτέων μπορεί να παρατείνεται κατόπιν αιτιολόγησης από τον ανάδοχο και με τη σύμφωνη γνώμη της Υπηρεσίας.
Η παραλαβή της σύμβασης πραγματοποιείται από την αρμόδια Επιτροπή Παραλαβής της Αναθέτουσας Αρχής μετά από προσκόμιση των ανωτέρω τριμηνιαίων αναφορών από τον ανάδοχο και αντίστοιχη βεβαίωση εκτέλεσης υπηρεσιών από τις εξυπηρετούμενες Διευθύνσεις του ΕΟΠΥΥ.


ΔΗΛΩΣΗ ΑΠΟΔΟΧΗΣ ΤΕΧΝΙΚΩΝ ΠΡΟΔΙΑΓΡΑΦΩΝ

Στον κάτωθι πίνακα, η στήλη «ΑΠΑΝΤΗΣΗ» θα συμπληρωθεί από τους οικονομικούς φορείς υποχρεωτικά με “ΝΑΙ” για το σύνολο του έργου που υποβάλουν προσφορά, ώστε να προκύπτει ότι καλύπτονται στην ολότητα τους, οι αναφερόμενες σε αυτό προδιαγραφές.

	Αποδέχομαι ανεπιφύλακτα το ΠΑΡΑΡΤΗΜΑ  Τεχνικές Προδιαγραφές και υποβάλλω προσφορά για το σύνολο του έργου. 
	
	

	Θα προσκομίσω τεκμηρίωση Ασφαλιστικής κάλυψης κατά την υπογραφή της σύμβασης σύμφωνα με τα αναφερόμενα στο 2.2.5β.
	
	




ΠΑΡΑΡΤΗΜΑ ΙΙ. ΠΙΝΑΚΑΣ ΥΠΟΒΟΛΗΣ ΟΙΚΟΝΟΜΙΚΗΣ ΠΡΟΣΦΟΡΑΣ 
(συμπληρώνεται από τον οικονομικό φορέα)

	ΠΕΡΙΓΡΑΦΗ ΥΠΗΡΕΣΙΑΣ
	ΠΡΟΣΦΕΡΟΜΕΝΗ ΤΙΜΗ ΓΙΑ 1 ΕΤΟΣ (πλέον ΦΠΑ) (€)

	ΠΡΟΣΦΕΡΟΜΕΝΗ ΤΙΜΗ ΓΙΑ 1 ΕΤΟΣ (συμ/νου ΦΠΑ) (€)


	Παροχή υπηρεσιών εξειδικευμένης νομικής υποστήριξης για την κάλυψη των αναγκών Διευθύνσεων ΕΟΠΥΥ
	
	



Ο ανωτέρω Πίνακας πρέπει να συμπληρωθεί και να υποβληθεί ψηφιακά υπογεγραμμένος επί ποινή απόρριψης.

Η κατάταξη των συμμετεχόντων θα γίνει σύμφωνα με την ανωτέρω βαθμολόγηση-αξιολόγηση.

H κατακύρωση θα γίνει για το σύνολο της υπηρεσίας.

